OpenLLM-France/wikimedia huggingface dataset:
# Southport (Maine)

Southport és una població dels Estats Units a l'estat de Maine (EUA). Segons el cens del 2000 tenia 684 habitants.

## Demografia

Segons el cens del 2000, Southport tenia 684 habitants, 331 habitatges, i 218 famílies. La densitat de població era de 49 habitants/km².
Dels 331 habitatges en un 19,9% hi vivien nens de menys de 18 anys, en un 59,8% hi vivien parelles casades, en un 3,3% dones solteres, i en un 34,1% no eren unitats familiars. En el 29,9% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,52.
Per edats la població es repartia de la següent manera: un 14,6% tenia menys de 18 anys, un 3,5% entre 18 i 24, un 15,4% entre 25 i 44, un 35,7% de 45 a 60 i un 30,8% 65 anys o més.
L'edat mediana era de 53 anys. Per cada 100 dones de 18 o més anys hi havia 97,3 homes.
La renda mediana per habitatge era de 38.125 $ i la renda mediana per família de 52.750 $. Els homes tenien una renda mediana de 35.500 $ mentre que les dones 24.583 $. La renda per capita de la població era de 33.481 $. Entorn del 4,2% de les famílies i el 6,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Southport». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Southport». American Fact Finder. Oficina del Cens dels Estats Units, 12-01-2010.
# Sasa

Els bambús Sasa o Sasaella són del gènere de la família Poaceae i de la subfamília bambusoides. El gènere Sasa agrupa espècies de bambús nans i petits, d'alçada màxima tres metres, de rizoma corredor. Generalment tenen fulles amples.

## Taxonomia

* Sasa tessellata
* Sasa kurilensis
* Sasa latifolia
* Sasa nagimontana
* Sasa nipponica
* Sasa oshidensis
* Sasa palmata
* Sasa ramosa
* Sasa senanensis
* Sasa shimidzuana
* Sasa tsuboiana
* Sasa veitchii

## Referències

* ↑ 국립 수목원. Hanbando chasaeng singmul yŏngŏ irŭm mongnokchip = English names for Korean native plants., 2015, p. 621-622. ISBN 978-89-97450-98-5.
* ↑ «Sasa Makino & Shibata» (en anglès). Plants of the World Online. [Consulta: 10 desembre 2022].
# Costa dels Pirates

Costa dels Pirates és el nom que donaren els britànics i altres europeus a la costa sud del golf Pèrsic prop de l'estret d'Ormuz, perquè en aquesta zona hi operaven pirates, principalment els Qawasimi (de la dinastia dels Qasimi) de Djulfar i els Banu Yas d'Abu Dhabi. Els britànics els van atacar per primer cop el 1809 i els van imposar un tractat de pau el 1820. A aquest tractat (signat per Abu Dhabi, Djulfar/Ras al-Khaimah, Ajman i Umm al-Qaiwain), va seguir un altre el 1835 (signat també per Dubai) i finalment el tractat de treva perpetu signat el 1853 també pels cinc xeicats. Després d'això el país fou conegut per Trucial Oman o Oman de la Treva, però el nom de Costa dels Pirates va subsistir fins i tot després del 1892 quan els xeicats, pels anomenats Acords Exclusius, van quedar sota protectorat de la Gran Bretanya. Fins vers el 1965 el nom de Costa dels Pirates va romandre com a nom incorrectament aplicat.

## Referències

* ↑ «The Pirate Coast (By Sir Charles Belgrave)» (en anglès). [Consulta: 27 octubre 2024].
* ↑ «Stati della Trégua» (en italià). [Consulta: 27 octubre 2024].
* ↑ «United Arab Emirates - Gulf, Sheikhdoms, Federation | Britannica» (en anglès). www.britannica.com, 16-06-2024. [Consulta: 16 juny 2024].

## Vegeu també

* Estats de la Treva
# St. Agatha

St. Agatha és una població dels Estats Units a l'estat de Maine (EUA). Segons el cens del 2000 tenia 802 habitants.

## Demografia

Segons el cens del 2000, St. Agatha tenia 802 habitants, 350 habitatges, i 235 famílies. La densitat de població era de 10,5 habitants/km².
Dels 350 habitatges en un 24,3% hi vivien nens de menys de 18 anys, en un 59,1% hi vivien parelles casades, en un 3,1% dones solteres, i en un 32,6% no eren unitats familiars. En el 28,3% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,76.
Per edats la població es repartia de la següent manera: un 18,7% tenia menys de 18 anys, un 5,1% entre 18 i 24, un 24,4% entre 25 i 44, un 34,3% de 45 a 60 i un 17,5% 65 anys o més.
L'edat mediana era de 46 anys. Per cada 100 dones de 18 o més anys hi havia 99,4 homes.
La renda mediana per habitatge era de 30.833 $ i la renda mediana per família de 36.691 $. Els homes tenien una renda mediana de 29.808 $ mentre que les dones 19.167 $. La renda per capita de la població era de 15.535 $. Entorn del 6,6% de les famílies i el 10% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Agatha». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- St. Agatha». American Fact Finder. Oficina del Cens dels Estats Units, 12-01-2010.
# Edith Checa

Edith Salud Checa Oviedo (Sevilla, 24 de novembre de 1957 - Madrid, 23 de desembre del 2017) va ser una periodista, escriptora i poetessa, professora, realitzadora i locutora de ràdio espanyola.

## Biografia

Es va formar i llicenciar en Ciències de la Informació i, posteriorment, va cursar un Diploma d'Estudis Avançats en Literatura i Mitjans de Comunicació a la Universitat Complutense de Madrid.
Treballà com a realitzadora i locutora en programes de ràdio de la Universitat Nacional d'Educació a Distància (UNED) durant setze anys, entre 1989 i 2005, emesos a Radio 3 de Ràdio Nacional d'Espanya (RNE), com Rincón literario: tus poemas por las ondas i Informativo Universitario. Va ser presentadora-guionista de programes de televisió educativa de la UNED a La 2 de TVE i a TVE Internacional: Rincón literario i Ayer y hoy en la poesía.
Professora de Creació de Novel·la, Guió de Cinema i Cursos de Comunicació. Col·laboradora guionista de al programa Al filo de lo imposible. El seu últim treball va ser impartint tallers de Creació Literària per al Centre Andalús de les Lletres de la Junta d'Andalusia, i com a responsable de producció de continguts d'audioguies per a museus i monuments. «El color del albero», «No me pidas silencio», o «La luna nos abandona» son algunes de les seves obres més conegudes. El seu últim llibre publicat és la novel·la juvenil «La laguna del olvido» (Lastura Edicions, desembre 2017).

## Referències

* 1 2 3 4 «Muere en Madrid la poetisa sevillana Edith Checa». Diari ABC, 23-12-2017 [Consulta: 25 novembre 2019].
# El món de Rocannon

El món de Rocannon (Rocannon's World) és la primera novel·la d'Ursula K. Le Guin, editada el 1966.
La història transcorre en un planeta on conviuen tres ètnies principals; els liuar, humans amb dues subètnies, la dels senyors angyar, de cabell daurat i pell fosca, i els servents olgyor, de pell clara i cabell fosc. Les altres són els fiia, menuts, alegres i d'ulls grossos, i els gdemiar, troglodites grisencs, que abans eren un sol grup i que tenen certes capacitats telepàtiques. La gravetat al planeta és baixa, i això ha propiciat que moltes criatures volin o planin.

## Argument

Rocannon és un etnògraf de la Lliga dels Mons que explora el planeta Fomalhaut II. Després d'un atac a la seua nau, del qual és l'únic supervivent, s'embarca amb Mogien, senyor de Troben, i el petit fiia Kyo, en un viatge al desconegut continent sud, a la recerca dels seus atacants, rebels faradians que lluiten contra la Lliga i que han assentat la seua base de bombardeig allà. En el viatge troba una civilització d'humanoides alats, amb molts coneixements d'arquitectura, però cecs, sords i estúpids. S'alimenten de les seues víctimes llepant-los els sucs. A les muntanyes, Rocannon parla amb un ancià, de l'antiga ètnia dels fiia i gdemiar, que li confereix telepatia dirigida cap als seus enemics, a canvi d'un preu que resulta ser la vida de Mogien, que carrega contra un helicòpter. Gràcies a aquest do pot endinsar-se a la base i enviar un missatge a la Lliga, que la bombardejarà.

## Referències

* 1 2 Bernardo, Susan M. & Murphy, Graham J. Ursula K. Le Guin: A Critical Companion, (Westport, CT: Greenwood Press, 2006)
* ↑ Nudelman, Rafail; Myers, Alan G. «An Approach to the Structure of Le Guin's SF». Science Fiction Studies, 2, 3, 1975, pàg. 210–220. ISSN: 0091-7729.
# Aulus Manli Torquat (cònsol 164 aC)

Aulus Manli Torquat (llatí: Aulus Manlius A. f. T. n. Torquatus) va ser un magistrat romà. Era germà de Tit Manli Torquat (cònsol 165 aC). Formava part de la gens Mànlia i era de la família dels Manli Torquat.
Va ser nomenat pretor l'any 167 aC i va obtenir Sardenya, però no va poder anar a aquesta província a causa d'una investigació oberta pel senat sobre ofenses capitals. Devia ser absolt, ja que el 164 aC va ser elegit cònsol amb Quint Cassi Longí.
Plini el Vell parla de la sobtada mort d'un Aulus Manli Torquat, però no se sap si era aquest personatge o un altre Aulus Manli Torquat.

## Referències

* 1 2 Smith, William (ed.). «Torquatus, Manlius». A Dictionary of Greek and Roman biography and mythology. [Consulta: 13 juny 2024].
* ↑ Plini el Vell. Naturalis Historia, VII, 53
# Cotorra de Malabar

La cotorra de Malabar (Psittacula columboides) és una espècie d'ocell de la família dels psitàcids que habita zones boscoses del sud-oest de l'Índia.
La població tendeix a la baixa, per la urbanització i l'agricultura, però no atèny els criteris de la vulnerabilitat i la Llista Vermella de l'UICN la classifica com risc mínim.

## Referències

* ↑ «cotorra de Malabar». A: Diccionari dels ocells del mó. Barcelona: TERMCAT, 2017-2023. (Diccionaris en Línia núm. 233).
* 1 2 «Nicopsitta columboides». A: BirdLife International and Handbook of the Birds of the World 2016. The IUCN Red List of Threatened Species (en anglès). 2024-2, 2016.
# St. Albans (Maine)

St. Albans és una població dels Estats Units a l'estat de Maine (EUA). Segons el cens del 2000 tenia 1.836 habitants.

## Demografia

Segons el cens del 2000, St. Albans tenia 1.836 habitants, 718 habitatges, i 529 famílies. La densitat de població era de 15,8 habitants/km².
Dels 718 habitatges en un 29,8% hi vivien nens de menys de 18 anys, en un 60,9% hi vivien parelles casades, en un 7,8% dones solteres, i en un 26,3% no eren unitats familiars. En el 20,1% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,9% tenia menys de 18 anys, un 7,9% entre 18 i 24, un 29,2% entre 25 i 44, un 27,1% de 45 a 60 i un 11,8% 65 anys o més.
L'edat mediana era de 38 anys. Per cada 100 dones de 18 o més anys hi havia 100,4 homes.
La renda mediana per habitatge era de 28.306 $ i la renda mediana per família de 30.880 $. Els homes tenien una renda mediana de 25.707 $ mentre que les dones 19.531 $. La renda per capita de la població era de 13.238 $. Entorn del 14,1% de les famílies i el 19,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Albans». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- St. Albans». American Fact Finder. Oficina del Cens dels Estats Units, 12-01-2010.
# Emmanuel Tjibaou

Emmanuel Tjibaou (Hienghène, 17 de març de 1976) és un polític canac que va ser elegit diputat a l'Assemblea Nacional francesa en representació del Front d'Alliberament Nacional Canac Socialista per la segona circumscripció de Nova Caledònia en les eleccions legislatives de 2024, amb un 57,44 % dels vots sota el paraigua del Nou Front Popular. Fill de Jean-Marie i Marie-Claude Tjibaou, és el primer diputat independentista canac des de 1986 i el segon en la història, el primer va ser Rock Pidjot, una victòria la seva que és conseqüència de les protestes de Nova Caledònia de 2024.

## Referències

* ↑ Bonat, Pablo. «Legislatives franceses: els canacs obtenen resultats històrics, els corsos salven els mobles i un ‘abertzale’ entra a l’Assemblea». Nationalia, 13-07-2024. [Consulta: 13 juliol 2024].
* ↑ «Élections législatives 2024. Victoire d’Emmanuel Tjibaou dans la seconde circonscription, la Nouvelle-Calédonie a un député indépendantiste». Nouvelle-Calédonie la 1ère. [Consulta: 7 juillet 2024]..
* ↑ «New Caledonia: historic win for pro-independence candidate in French elections». The Guardian, 08-07-2024.
* ↑ Pellicer, Judit. «Victòria històrica de l'independentisme a Nova Caledònia a les eleccions franceses». El Nacional, 08-07-2024. [Consulta: 13 juliol 2024].
# Corredor de Hexi

El corredor de Hexi o corredor de Gansu (en xinès: 河西走廊; Wade-Giles: Hehsi Tsoulang; pinyin: Héxī Zǒuláng) es refereix a la ruta històrica de la província de Gansu, Xina, que formava part de la ruta de la Seda i que anava cap al nord-oest des del riu Groc, i solia ser el passatge més important des de l'antiga Xina fins a Xinjiang i l'Àsia central per a comerciants i militars. Antigament, la ruta comprenia Haidong, Xining i el llac Juyan, cobrint una àrea d'aproximadament 215.000 km².
Més específicament, Hexi és un llarg i estret passatge d'aproximadament 1.000 km des del vessant costerut de Wushaolin, prop de la ciutat moderna de Lanzhou, a la porta de Jade vora de Gansu i Xinjiang. Hi ha molts oasis fèrtils al llarg del camí. L'entorn que l'envolta és extremadament inhospitalari: la vasta extensió del desert de Gobi, les muntanyes Qilian plenes de neu al sud, l'àrea muntanyosa Beishan, i l'altiplà Alashan al nord.
Pertany a la Xina i és habitada per xinesos des dels temps de la dinastia Han.
# Thorndike

Thorndike és una població dels Estats Units a l'estat de Maine (EUA). Segons el cens del 2000 tenia 712 habitants.

## Demografia

Segons el cens del 2000, Thorndike tenia 712 habitants, 279 habitatges, i 201 famílies. La densitat de població era de 10,9 habitants/km².
Dels 279 habitatges en un 33% hi vivien nens de menys de 18 anys, en un 59,5% hi vivien parelles casades, en un 8,6% dones solteres, i en un 27,6% no eren unitats familiars. En el 19,7% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,7% tenia menys de 18 anys, un 8,1% entre 18 i 24, un 29,2% entre 25 i 44, un 26,7% de 45 a 60 i un 11,2% 65 anys o més.
L'edat mediana era de 37 anys. Per cada 100 dones de 18 o més anys hi havia 95,6 homes.
La renda mediana per habitatge era de 26.786 $ i la renda mediana per família de 29.479 $. Els homes tenien una renda mediana de 24.375 $ mentre que les dones 24.018 $. La renda per capita de la població era de 13.090 $. Entorn del 14,9% de les famílies i el 17,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thorndike». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Thorndike». American Fact Finder. Oficina del Cens dels Estats Units, 12-01-2010.
# Teorema multinomial

En matemàtiques, el teorema multinomial és una expressió d'una potència d'una suma en termes de potències dels sumands. Per qualsevol enter positiu m i qualsevol enter no negatiu n, la fórmula multinomial és
    $(x_{1}+x_{2}+\cdots +x_{m})^{n}=\sum _{k_{1},k_{2},\ldots ,k_{m}}{n \choose k_{1},k_{2},\ldots ,k_{m}}x_{1}^{k_{1}}x_{2}^{k_{2}}\cdots x_{m}^{k_{m}}.$
El sumatori es realitza en totes les seqüències dels índexs enters no negatius k$_1$ a k$_m$ tals que $\sum _{i=1}^{m}{k_{i}}=n$. Igual que en el teorema binomial, les quantitats de la forma 0$^0$ que apareixen es consideren iguals a 1.
Els nombres
    ${n \choose k_{1},k_{2},\ldots ,k_{m}}={\frac {n!}{k_{1}!\,k_{2}!\cdots k_{m}!}}={k_{1} \choose k_{1}}{k_{1}+k_{2} \choose k_{2}}\cdots {k_{1}+k_{2}+\cdots +k_{m} \choose k_{m}}=\prod _{i=1}^{m}{\sum _{j=1}^{i}k_{j} \choose k_{i}}$
són els coeficients multinomials.
Els coeficients multinomials tenen una interpretació directa en combinatòria, com el nombre de formes de posar n objectes diferents en m capses, amb k$_1$ objectes a la primera capsa, k₂ objectes a la segona capsa, etcètera.
A més, el coeficient multinomial és també el nombre de formes diferents de permutar un conjunt de n elements, sent k$_i$ el nombre de cops que es repeteix cada un dels diferents elements. Per exemple, el nombre de permutacions diferents de les lletres de la paraula ARRANJAR, que té 3 As, 3 Rs, 1 N, i 1 J és
    ${8 \choose 3,3,1,1}={\frac {8!}{3!\,3!\,1!\,1!}}=1120$
El teorema binomial és un cas especial, per m = 2, del teorema multinomial.

## Demostració

Aquesta demostració del teorema multinomial usa el teorema binomial i el teorema d'inducció en m.
Pel pas inicial (m = 1), els dos costats valen $x_{1}^{n}$.
Pel pas inductiu, suposa el teorema multinomial per m. Llavors
    $(x_{1}+x_{2}+\cdots +x_{m}+x_{m+1})^{n}=$
    $=(x_{1}+x_{2}+\cdots +(x_{m}+x_{m+1}))^{n}=$
    $=\sum _{k_{1},k_{2},\cdots ,k_{m-1},K}{n \choose k_{1},k_{2},\ldots ,k_{m-1},K}x_{1}^{k_{1}}x_{2}^{k_{2}}\cdots x_{m-1}^{k_{m-1}}(x_{m}+x_{m+1})^{K}=$
per la hipòtesi d'inducció, sent $K=k_{m}+k_{m+1}$.
Aplicant el teorema binomial a l'últim factor,
    $=\sum _{k_{1},k_{2},\cdots ,k_{m-1},K}{n \choose k_{1},k_{2},\ldots ,k_{m-1},K}x_{1}^{k_{1}}x_{2}^{k_{2}}\cdots x_{m-1}^{k_{m-1}}\sum _{k_{m},k_{m+1}}{K \choose k_{m},k_{m+1}}x_{m}^{k_{m}}x_{m+1}^{k_{m+1}}=$
    $=\sum _{k_{1},k_{2},\cdots ,k_{m-1},k_{m},k_{m+1}}{n \choose k_{1},k_{2},\ldots ,k_{m-1},k_{m},k_{m+1}}x_{1}^{k_{1}}x_{2}^{k_{2}}\cdots x_{m-1}^{k_{m-1}}x_{m}^{k_{m}}x_{m+1}^{k_{m+1}}$
que completa la inducció.
L'últim pas se segueix de
    ${n \choose k_{1},k_{2},\ldots ,k_{m-1},K}{K \choose k_{m},k_{m+1}}={n \choose k_{1},k_{2},\ldots ,k_{m-1},k_{m},k_{m+1}},$
com es pot veure escrivint els tres coeficients usant factorials:
    ${\frac {n!}{k_{1}!k_{2}!\cdots k_{m-1}!K!}}{\frac {K!}{k_{m}!k_{m+1}!}}={\frac {n!}{k_{1}!k_{2}!\cdots k_{m+1}!}}$
# Xbox Live

Xbox Live és el nom que té el sistema online d'Xbox i Xbox 360 de Microsoft. Amb l'Xbox Live, els jugadors d'Xbox poden jugar amb videojocs online, descarregar-se demos de jocs, vídeos, fotografies, imatges i actualitzacions pel dashboard o pels jocs. També es poden baixar videojocs arcade.

## Història

Xbox Live va començar a funcionar el 15 de novembre de 2002 i quan va sortir l'Xbox 360, van agregar canvis i algunes millores com l'Xbox Live Marketplace i els jocs arcade d'Xbox Live Arcade.

## Disponibilitat

| Alemanya Austria Austràlia Bèlgica Brasil Canadà Xile República Txeca Corea del Sud Colòmbia Dinamarca | Eslovàquia Estats Units (Inclòs Puerto Rico) Espanya Finlàndia França Grècia Països Baixos Hong Kong Hongria Irlanda Índia Itàlia Japó | Mèxic Veneçuela Nova Zelanda Noruega Polònia Portugal Regne Unit Singapur Sud-àfrica Suècia Suïssa Taiwan |

## Xbox Live en l'Xbox 360

Amb la sortida al mercat d'Xbox Live en l'Xbox 360, Microsoft va fer dos tipus de comptes: Xbox Live Sliver (gratuïta) i l'Xbox Live Gold (60 € l'any, aproximadament).

## Característiques

* Gamer tags per a la identificació de l'usuari.
* Avatars, o imatges d'usuari.
* Lemes o frases d'usuari per la major caracterització del compte.
* Zones de joc que representa l'estil de joc de l'usuari (Diversió, Expert, Familiar, Underground).
* Disponibilitat de modificar el nom del gamer tag per 800 Microsoft Points.
* Assoliments (logros) per així comparar el procés completat de cada joc amb els amics i els altres usuaris.
* La reputació de l'usuari en el joc online.
* Llista d'amics.
* Llista de jugadors recents.
* Contingut Bazar Xbox Live.
* Mode Multijugador.
# El nostre dia

El nostre dia (títol original en coreà, 우리의 하루) és una pel·lícula dramàtica sud-coreana del 2023. Representa el trentè llargmetratge escrit i dirigit per Hong Sang-soo, que també va produir, fotografiar i muntar la pel·lícula. S'ha subtitulat al català.
La pel·lícula es va projectar per primer cop a la secció de la Quinzena de Cineastes del Festival de Cinema de Canes de 2023, i va ser seleccionada per al Festival de Cinema de Nova York de 2023.

## Sinopsi

Recentment tornada a Corea del Sud, una actriu d'uns quaranta anys s'allotja amb la seva amiga i el seu gat. Mentrestant, un poeta envellit amb una salut deteriorada viu sol després de la mort del seu propi gat. Un dia, cadascun rep la visita d'un jove aspirant a artista diferent, que ve equipat amb preguntes sobre la seva carrera i la vida mateixa.

## Repartiment

* Ki Joobong com a Uiju
* Kim Min-hee com a Sangwon
* Song Sunmi com a Jungsoo
* Park Miso com a Jisoo
* Ha Seongguk com a Jaewon
* Kim Seungyun com a Kijoo

## Producció

La pel·lícula va ser produïda per la Jeonwonsa Film Company i es va rodar a Seül el 2022.

## Estrena

El nostre dia es va estrenar a la selecció principal de la Quinzena dels Cineastes del Festival de Canes de 2023, el 25 de maig. També es va projectar a la selecció oficial del Festival de Cinema de Nova York del 2023, juntament amb l'altre llargmetratge de Hong del 2023, In water.

## Referències

* 1 2 «In Our Day» (en anglès). Quinzaine des cinéastes. [Consulta: 19 desembre 2023].
* ↑ Pearce, Leonard. «First Trailer for Hong Sang-soo's 30th Feature Film In Our Day, Premiering at Cannes» (en anglès americà), 16-05-2023. [Consulta: 19 desembre 2023].
* ↑ «El nostre dia». ésAdir. [Consulta: 4 juliol 2024].
* ↑ Goodfellow, Melanie. «Cannes Directors' Fortnight Unveils 2023 Line-Up: Michel Gondry, Hong Sangsoo, 'Good Time' DoP Sean Price Williams Make Cut – Full List & Film Details» (en anglès americà). Deadline, 18-04-2023. [Consulta: 19 desembre 2023].
* 1 2 «61st New York Film Festival Main Slate Announced» (en anglès). Film at Lincoln Center, 08-08-2023. [Consulta: 19 desembre 2023].
* ↑ Kiang, Jessica. «'In Our Day' Review: Hong Sang-soo Murmurs Sweet Little Somethings About Life's Unseen Connections» (en anglès americà). Variety, 11-10-2023. [Consulta: 19 desembre 2023].
* ↑ «Selection 2023» (en anglès). Quinzaine des cinéastes. [Consulta: 19 desembre 2023].

## Enllaços externs

* Tràiler subtitulat al català